Տ. Արամ Արք. Աթէշեան գնահատած է այս դրական կեցուածքը։ Ան նշած է, որ ներկայ լուծումը թէ՛ Պատրիարքական Աթոռի եւ թէ Կէտիկփաշայի թաղային խորհուրդին տեսակէտէ անպատեհութիւն մը չի ստեղծեր։ Աւելի՛ն, այս լուծումը Տ. Զաւէն Քհնյ. Պըչաքճեանի պարագային ալ եղած է ընդունելի։ Որքան որ ալ հոգեւոր հովիւը ուղղակիօրէն ենթակայ ըլլայ Պատրիարքական Աթոռի տնօրինութեան՝ ի վերջոյ նպատակայարմար է անոր ալ յօժարակամութիւնը եւ այս պարագային Տ. Զաւէն Քհնյ. Պըչաքճեան ցանկալի համարած է Օրթագիւղի մէջ պաշտօնավարելու հեռանկարը։